
1. DAXİL OLAN MƏLUMATLAR

1.1 ““Azərbaycan Xəzər Dəniz Gəmiçiliyi" Qapalı Səhmdar Cəmiyyətinin Azərbaycan Dövlət Dəniz Akademiyası Publik Hüquqi Şəxsin Təlim Tədris Mərkəzi (bundan sonra mətndə Mərkəz adlanacaq) “Azərbaycan Xəzər Dəniz Gəmiçiliyi” Qapalı Səhmdar Cəmiyyətinin (bundan sonra mətndə “Cəmiyyət" və ya “AXDG” QSC” adlanacaq) idarə Heyəti iclasının 2016-cı il 23 sentyabr tarixli 12 nömrəli protokoluna əsasən hüquqi şəxs statusuna malik olmayan təşkilat kimi yaradılmış və Cəmiyyətin müvafiq əmrinə əsasən 01.09.2017-ci il tarixdən etibarən Azərbaycan Dövlət Dəniz Akademiyasının tabeliyinə verilmişdir. Hazırkı Əsasnamə Mərkəzin 3-cü redaksiyada təsdiq edilmiş Əsasnaməsidir.
1.2 Mərkəzin fəaliyyətinin predmetini dənizçilərə, habelə digər fiziki və hüquqi şəxslərə beynəlxalq standartlara və beynəlxalq konvensiyaların tələblərinə uyğun təlimlərin (kursların) keçirilməsi təşkil edir.
1.3 Mərkəzin fəaliyyəti Azərbaycan Respublikasının qanunları və digər normativ hüquqi aktları, Cəmiyyətin Nizamnaməsi, “AXDG” QSC-nin daxili sənədləri, Azərbaycan Dövlət Dəniz Akademiyası PHŞ Nizamnaməsi, Azərbaycan Respublikasının Nəqliyyat, Rabitə və Yüksək Texnologiyalar Nazirliyi yanında Dövlət Dəniz və Liman Agentliyi (bundan sonra mətndə “ARDDLA” adlanacaq) tərəfindən təsdiq edilmiş "Azərbaycan Respublikasının nəqliyyat donanması gəmilərində heyət üzvlərinin və zəruriyyət yarandıqda Sahil heyətinin digər üzvülərinin sertifikatlaşdırılması haqqında Əsasnamə”nin tələbləri və bu Əsasnamə əsasında tənzimlənir.
1.4 Mərkəz kurslardan müvəffəqiyyətlə keçmiş dinləyicilərə beynəlxalq statusa malik sertifikat verilməsini təmin edir.
1.5 Mərkəzin əmlakı Cəmiyyətin mülkiyyətindədir və onun üzərində sahiblik, istifadə və sərəncam hüquqları qanunvericilikdə nəzərdə tutulmuş qaydada və hədlərdə “AXDG” QSC-yə məxsusdur. Mərkəz müvafiq qaydada bu əmlaka münasibətdə istifadə hüququnu həyata keçirir.
1.6 Mərkəz üzərində “Azərbaycan Xəzər Dəniz Gəmiçiliyi Qapalı Səhmdar Cəmiyyəti Azərbaycan Dövlət Dəniz Akademiyası PHŞ sözləri və mərkəzi hissədə Mərkəzin özünün adı yazılmış möhürə, ştampa və  blanka malikdir.
1.7 Mərkəzin rəsmi adı aşağıdakı kimidir:
Tam adı: “Azərbaycan Xəzər Dəniz Gəmiçiliyi” Qapalı Səhmdar Cəmiyyətinin      Azərbaycan Dövlət Dəniz Akademiyası PHŞ Təlim Tədris Mərkəzi; qısaldılmış adı: TTM.
1.8 Mərkəzin hüquqi ünvanı: Bakı şəhəri, Səlyan şosesi 23.


2. TƏLİM TƏDRİS MƏRKƏZİNİN FƏALİYYƏT İSTİQAMƏTLƏRİ

2.1.	Mərkəzin əsas məqsədi dənizçilər, habelə digər fiziki və hüquqi şəxslər üçün beynəlxalq standartlara və konvensiyaların tələblərinə uyğun olaraq dənizdə insan həyatının mühafizəsinin təmin edilməsinə dair təlimlər və digər müasir tələblərə cavab verən kurslar təşkil etməkdir.
2.2.	Mərkəzin vəzifələri aşağıdakılardır:
 -	iş proqramına müvafiq surətdə dənizçilərə, eləcə də digər fiziki və hüquqi şəxslərə  
       yüksək keyfiyyətli təlim tədris xidmətləri göstərmək;
      -	dəniz nəqliyyatı və gəmiçilik sahəsində müvafiq kurslar təşkil etmək;
  -	"AXDG” QSC tərəfindən təsdiq edilmiş ış proqramlarını, eləcə də Cəmiyyətin və ADDA PHŞ-in əmr, sərəncamlarını, habelə sahəyə dair proqnozları əsas tutaraq öz fəaliyyətini planlaşdırmaq;
-	hüquqi qüvvəyə minmiş müqavilələr üzrə öhdəliklərin yerinə yetirilməsini təmin etmək;
    -	Mərkəzin istifadəsinə verilmiş əmlakın qorunub saxlanılmasını təmin etmək və  təyinatı üzrə istifadə etmək;
      -   Mərkəzin inkişafı üçün ardıcıl tədbirlər görmək;
-	Mərkəzin istifadəsində olan avadanlıqların saz vəziyyətdə olmasını təmin etmək;
-	öz fəaliyyəti ilə ətraf mühitə mənfi təsirlərin qarşısını almaq;
  -	Mərkəzin fəaliyyətində qanunvericiliyin tələblərinə, “AXDG" QSC-nin, ADDA PHŞ-in əmr və göstərişlərinə əməl etmək;
-	Azərbaycan Respublikasının tərəfdar çıxdığı beynəlxalq konvensiyaların və sazişlərin tələblərinin yerinə yetirilməsini öz səlahiyyətləri daxilində təmin etmək;
      - qüvvədə olan qanunvericiliyin, Cəmiyyətin, ADDA PHŞ-in əmr və göstərişlərinin   pozulmasına görə müvafiq qaydada aidiyyəti şəxslərin məsuliyyətə cəlb edilməsi üçün tədbirlər görmək;
-   vətəndaşların müraciətlərinə - təklif, ərizə və şikayətlərinə vaxtında baxmaq və onlar haqqında qəbul edilmiş qərarların icrasını həyata keçirmək;
-	əmək intizamının möhkəmləndirilməsinə yönəldilmiş tədbirləri yerinə yetirmək;
-	kollektivin sosial inkişafına dair məsələləri müəyyən olunmuş qaydada həll etmək;
-	işçilərin sosial və əmək şəraitinin yaxşılaşdırılması üçün tədbirlər görmək;
-	Mərkəzin strukturu və fəaliyyətinin təkmilləşdirilməsi istiqamətində öz səlahiyyətləri daxilində tədbirlər görmək.
2.3.	Mərkəz məqsəd və vəzifələrinə nail olmaq üçün aşağıdakı fəaliyyət növlərini həyata keçirir:
-	dənizçilərin hazırlanması sahəsində ixtisaslaşdırma kurslarının təşkili xidmətlərini göstərir;
-	dənizçilərə DHSNÇ-1978 Beynəlxalq konvensiyasının, Beynəlxalq Dəniz Təşkilatının (bundan sonra mətndə “BDT” adlanacaq) Qətnamələrinin (A.891 və s), SOLAS-ın, “Azərbaycan Respublikasının nəqliyyat donanması gəmilərində heyət üzvlərinin sertifikatlaşdırılması haqqında Əsasnamə"nin tələblərinə cavab verən təlim kurslarının təşkil olunması və imtahanlarının nəticəsinə əsasən ARDDLA-dən alınmış sertifikatların verilməsini təmin edir;
-	BDT-nin Model Kursları əsasında beynəlxalq tədris planı və proqramları tərtib edir və müvafiq qaydada aidiyyəti qurumlarla razılaşdırır;
-	dənizdə insan həyatının mühafizəsini yüksək səviyyədə həyata keçirmək məqsədilə BDT-nin yeni qətnamələrini izləyir və “AXDG” QSC-nin razılığı və göstərişi ilə BDT-nin təşkil etdiyi müxtəlif iclaslarda səlahiyyətli nümayəndə kimi təmsil olunur, digər təlim mərkəzləri ilə iş təcrübəsi haqqında mübadilələr aparır və yenilikləri tədris prosesinin gedişatında tətbiq edir;
-	dənizçilərin sertifikatlaşdırılmasına dair illik və perspektiv planlar hazırlayır;
-	müasir tələblərə cavab verən müxtəlif növ təlimlər və kurslar təşkil edir;
-	dənizdə insan həyatının mühafizəsini yüksək səviyyədə həyata keçirmək məqsədilə beynəlxalq qaydaları tətbiq edir;
-	bu sahədə qabaqcıl iş təcrübəsini öyrənərək tətbiq edir;
-	qanunvericiliklə qadağan olunmayan və təlim tədrislə bağlı digər müvafiq xidmətlər göstərir;
-	yanacağa, elektrik enerjisinə, material və alətlərə qənaət olunması, avadanlıq və 
  istehsalat vasitələrindən daha səmərəli istifadə olunması üçün zəruri tədbirlər 
  görür;
-	inkişaf proqramına uyğun olaraq maddi ehtiyatlara olan ehtiyacını müəyyənləşdirir, maddi ehtiyatların etibarlı qaydada saxlanılmasını, alınmasını və səmərəli istifadə olunmasını təşkil edir;
-	əməyin mühafizəsi, qəzaların, partlayışların, digər xoşagəlməz hadisələrin qarşısının alınması və ləğv edilməsi, həmçinin yanğın təhlükəsizliyi və istifadəsinə verilmiş əmlakın qorunması işlərini təşkil edir;
-	fəaliyyətində elm və texnikanın ən yeni nailiyyətlərinin və qabaqcıl təcrübənin tətbiqi ilə bağlı təkliflər verir;
-	“AXDG” QSC ADDA PHŞ-in tapşırığı əsasında digər müvafiq fəaliyyət növləri üzrə   tədbirlər görür.

3. [bookmark: _Hlk155878102]TTM ƏMƏKDAŞLARININ HÜQUQLARI VƏ MƏSULİYYƏTİ

 
3.1 Mərkəz Cəmiyyət tərəfindən ona verilmiş səlahiyyətləri daxilində aşağıdakı hüquqlara malikdir:
· Bu Əsasnamə üzrə göstərdiyi xidmətlərlə bağlı fiziki və hüquqi şəxslərlə əqdlər bağlamaq və onların icrasını həyata keçirmək;
· Fəaliyyəti ilə əlaqədar bağlanmış müqavilələrin icrasını həyata keçirmək;
· Mərkəzin işinin təşkili ilə bağlı Cəmiyyətə və ADDA PHŞ-ya təkliflər vermək;
· Mərkəzin istifadəsinə verilmiş inventar, avadanlıq və texniki vasitələrdən səmərəli 
  istifadə etmək;
· Müvafiq qaydada “AXDG” QSC-nin müəssisə və təşkilatlarının xidmətlərindən 
· istifadə etmək;
· Bu Əsasnamədən irəli gələn digər hüquqları həyata keçirmək.
3.2 Mərkəz aşağıdakılara görə məsuliyyət daşıyır:
· qüvvədə olan qanunvericiliyin tələblərinin, “AXDG” QSC-nin, ADDA PHŞ-nın əmr 
· və göstərişlərinin vaxtında yerinə yetirilməsinə;
· fəaliyyət üzrə proqnoz tapşırıqlarının vaxtında və keyfiyyətlə yerinə yetirilməsinə;
· iş proqramının və büdcənin icrasına;
· işin səmərəli və düzgün təşkil edilməsinə;
· ondan səmərəli istifadə edilməsinə;
· intizam qaydalarına riayət edilməsinə, əməyin mühafizəsi və təhlükəsizlik
           işçilər və dinləyicilər üçün təhlükəsiz və sağlam iş şəraitinin yaradılmasına;
· Bu Əsasnamədən irəli gələn digər vəzifələrin yerinə yetirilməsinə.
3.3 “AXDG” QSC tərəfindən keçirilən tədbirlərdə müvafiq qaydada iştirak edir.
 
4. MƏRKƏZDƏ RƏHBƏRLİYİN ƏSAS VƏZİFƏLƏRİ

4.1         Mərkəzin işinə təkbaşına idarəçilik prinsipi əsasında fəaliyyət göstərən Mərkəzin direktoru rəhbərlik edir, səlahiyyətlər Cəmiyyət üzrə imzalanmış (təsdiq edilmiş) müvafiq əmr, sərəncam, əsasnamə (daxili sənəd) əsasında və ya məktub formasında verilir.
 4.2            Mərkəzin direktoru, direktor müavinləri, hüquq məsləhətçisi və baş mühasibi (yaxud onun funksiyalarını yerinə yetirən şəxs) müvafiq qaydada Cəmiyyətin sədri tərəfindən vəzifəyə təyin və vəzifədən azad olunur.
Mərkəzin struktur bölmə rəhbərləri "AXDG” QSC-nin və ADDA- PHŞ-in aidiyyəti struktur bölmələri ilə razılaşdırılmaqla Mərkəzin direktoru tərəfindən vəzifəyə təyin edilir və vəzifədən azad edilir.
4.3            Mərkəzin direktoru Mərkəzin işini təşkil edir və onun fəaliyyətinə görə “AXDG” QSC və ADDA PHŞ qarşısında şəxsən məsuliyyət daşıyır.
Mərkəzin ştat cədvəli və ona edilən dəyişikliklər Cəmiyyətin sədri tərəfindən təsdiq edilir.
4.4          Mərkəzin direktoru:
· Mərkəzin səmərəli fəaliyyət göstərməsini təmin edir;
Mərkəzin idarəetmə aparatının şöbələrinin (struktur bölmələrinin) əsasnamələrini və işçilərin vəzifə təlimatlarını təsdiq edir;
· qüvvədə olan qanunvericiliyin, “AXDG" QSC-nin, ADDA PHŞ-nin əmr,    sərəncam 
və tapşırıqlarının icrasını təşkil edir;
· vəzifəyə təyin edilməsi və vəzifədən azad edilməsi “AXDG” QSC tərəfindən həyata keçirilən işçilər istisna olmaqla, digər işçilərlə əmək qanunvericiliyinə və Cəmiyyətin daxili prosedurlarına (qaydalarına) uyğun olaraq əmək müqavilələri bağlayır və onlar barəsində qanunvericiliklə müəyyən olunmuş hədlərdə  həvəsləndirmə və tənbeh tədbirlərinin görülməsini təmin edir;
· “AXDG" QSC tərəfindən müəyyən olunmuş hədlərdə əqdlər imzalayır;
·  Mərkəzin daxili intizam qaydalarını müəyyən edir;
·  Mərkəzin adından vəkalətnaməsiz fəaliyyət göstərir, səlahiyyətləri daxilində   
 Mərkəzi üçüncü şəxslər qarşısında təmsil edir və vəkalətnamələr verir;
 QSC, ADDA PHŞ ilə və üçüncü tərəflərlə yazışmalar aparır;
 müəyyən edir.
·  Mərkəzin direktor müavinləri onlara həvalə edilmiş sahələr üzrə işin təşkilinə  
 görə məsuliyyət daşıyırlar.


5. [bookmark: _Hlk155878251]MƏRKƏZİN ƏMLAKI, MALİYYƏLƏŞDİRİLMƏSİ VƏ TƏCHİZATI

5.1     Mərkəzin əmlakı Cəmiyyət tərəfindən onun istifadəsinə verilmiş əmlak, əsas və   
          dövriyyə vəsaitlərindən, digər vəsaitlərdən ibarətdir və onun balansında əks 
          olunur.
5.2     Mərkəz onun təsərrüfat idarəçiliyinə verilmiş əmlak barəsində qanunla müəyyən  
          olunan hədlərdə, fəaliyyətinin məqsədlərinə, “AXDG" QSC-nin, ADDA PHŞ-in  
          tapşırıqlarına və əmlak təyinatına uyğun istifadə huququnu həyata keçirir.
5.3     Mərkəzin maliyə ili 1 yanvardan başlayır, 31 dekabrda qurtarır.
5.4   Mərkəzin əmlakı yalnız bu Əsasnamə ilə müəyyən olunmuş məqsədlər üçün istifadə oluna bilər.
 5.5   Mərkəzin saxlanma xərcləri və iş planı “AXDG" QSC ADDA PHŞ-nin rektoru tərəfindən təsdiq edilir.
5.6  Mərkəzin maliyyə-təsərrüfat balansı (natamam balansı) ADDA-nın balansına aiddir.

6. [bookmark: _Hlk155878301]UÇOT, HESABAT VƏ NƏZARƏT

6.1 Mərkəz qüvvədə olan qanunvericiliyin və digər normativ hüquqi aktların tələblərinə  
uyğun mühasibat uçotunu və statistik hesabatları aparır, bu hesabatları müvafiq
qaydada Cəmiyyətə təqdim edir.
6.2 Mərkəzin maliyyə-təsərrüfat fəaliyyətinin auditi, daxili audit haqqında müvafiq 
qanunvericiliyə, "AXDG” QSC-nin təsdiq edilmiş daxili sənədlərinə uyğun olaraq Cəmiyyətin Audit departamenti tərəfindən aparılır.
6.3 Fəaliyyət üzrə mövcud risklərin aşkar edilməsi, qiymətləndirilməsi və nəticələrinin 
azaldılması, habelə risklərin idarə edilməsinə yönələn tədbirlər “AXDG” QSC-nin təsdiq edilmiş daxili sənədlərinə uyğun olaraq aparılır.


7. [bookmark: bookmark18][bookmark: bookmark19]MƏRKƏZİN LƏĞV EDİLMƏSİ.

7.1  Mərkəzin ləğv olunması və ya tabeçiliyinin dəyişdirilməsi müəyyən olunmuş qaydada “AXDG” QSC tərəfindən həyata keçirilir.


8. DİGƏR MÜDDƏLAR
8.1      Bu Əsasnamə 3 (üç) nüsxədə tərtib olunmuşdur. Nüsxələr “AXDG" QSC-də, ADDA PHŞ-də və Mərkəzdə saxlanılır.
8.2     Bu Əsasnamə, ona edilən dəyişiklik və əlavələr “AXDG" QSC-nin sədri tərəfindən təsdiq edildikdən və Hüquq departamentində qeydiyyata alındığı vaxtdan qüvvəyə minir.





Təlim Tədris Mərkəzinin əsasnaməsi Akademiyanın Elmi Şurasının _____ tarixli (protokol №) iclasında təsdiq olunmuşdur.

